བགྲོ་གཞིའི་ལུང་བཞི་པ།ལྷག་མཐོང་ཆེན་མོ་ལས།མཐུན་སྣང་དུ་གྲུབ་པའི་དོན་ཡང་ཕྱི་རྒོལ་ལ་ཚད་མ་ཇི་འདྲ་བ་ཞིག་གིས་གྲུབ་པའི་ཚད་མ་དེ་འདྲ་བ་ཞིག་གིས་སྔ་རྒོལ་ལའང་གྲུབ་པའོ།།ཞེས་སྤྱིར་ཆོས་ཅན་མཐུན་སྣང་བ་ཡོད་མེད་ནི་རང་རྒྱུད་པ་ནང་ཕན་ཚུན་ཡོད་མེད་ལ་མ་ལྟོས་པར།རང་བཞིན་གྱིས་ཡོད་པར་སྨྲ་བ་དང་དངོས་སྨྲ་བ་ཕན་ཚུན་ཡོད་མེད་དང་།རང་བཞིན་གྱིས་ཡོད་པར་སྨྲ་བ་དང་རང་བཞིན་གྱིས་མེད་པར་སྨྲ་བ་ཕན་ཚུན་ཡོད་མེད་ལ་ལྟོས་པས་དེ་མེད་ན།ཆོས་ཅན་མཐུན་སྣང་བར་མེད་པའོ།།གལ་ཏེ་ཆོས་ཅན་མཐུན་སྣང་བར་ཡོད་ན།ཕྱི་རྒོལ་དངོས་སྨྲ་བ་དང་།ཐལ་འགྱུར་བས་ཚད་མ་ཇི་འདྲ་བ་ཞིག་གིས་གྲུབ་པའི་ཚད་མ་དེ་འདྲ་བ་ཞིག་གིས་སྔ་རྒོལ་རང་རྒྱུད་པས་གྲུབ་དགོས་ཞེས་གཞུང་གི་དགོངས་པར་འགྲེལ་དགོས་སྙམ།།